b"\n_START_ARTICLE_\nCavallet de joguina\n_START_PARAGRAPH_\nUn cavallet de joguina \xc3\xa9s una joguina basada en els cavalls reals. Pot adoptar formes molt senzilles i estilitzades o imitar les formes d\xe2\x80\x99un cavall de deb\xc3\xb2, en les versions m\xc3\xa9s sofisticades i cares.\n_START_SECTION_\nCavallet imaginari\n_START_PARAGRAPH_\nEn certes ocasions, l'infant (sol o en companyia) imita el galop d'un cavall, saltironant i emetent sorolls adequats. No hi ha cap joguina material per\xc3\xb2 el joc representa  prou b\xc3\xa9 el jugador muntant un cavall imaginari.\n_START_SECTION_\nCavallets de cos sencer\n_START_PARAGRAPH_\nEls cavallets de cos sencer formen part de les versions m\xc3\xa9s sofisticades i cares d\xe2\x80\x99aquesta mena de joguines. Poden classificar-se en dos grups: les versions de petites dimensions per a jugar amb les mans o com a decoraci\xc3\xb3 i les versions de dimensions m\xc3\xa9s grans, adequades per pujar-hi a cavall. Els cavallets de cos sencer eren joguines molt cares, tradicionalment reservades a les classes benestants. Els materials t\xc3\xadpics es basaven en estructures de fusta folrades de pell o de roba. A vegades amb cua i crinera de crins aut\xc3\xa8ntiques de cavall.\n_START_SECTION_\nCavallets de cartr\xc3\xb3\n_START_PARAGRAPH_\nUna joguina molt popular, aproximadament des l\xe2\x80\x99\xc3\xa8poca de la 1a Guerra Mundial, fou el cavallet de cartr\xc3\xb3. T\xc3\xadpicament es tractava d\xe2\x80\x99un cavallet de paper maix\xc3\xa9 (o d\xe2\x80\x99un material similar), buit per dins i pintat per fora. Les versions podien ser econ\xc3\xb2miques i senzilles o sofisticades i cares."